Podaci vezani uz javni natječaj za imenovanje pročelnika Upravnog odjela za opće, pravne i komunalne poslove.

Natječaj je objavljen u „Narodnim Novinama“ RH, broj 31/23 dana 17. ožujka 2023. godine.

Rok za podnošenje prijava ističe 27. ožujka 2023. godine.

OPIS POSLOVA I ZADATAKA

1. Pročelnik Upravnog odjela za opće, pravne i komunalne poslove

* rukovodi radom Odjela, obavlja stručnu pripremu i obradu sjednica Općinskog vijeća, nadzire pripremu i provođenje socijalnog programa, program održavanja komunalne infrastrukture, programa kulture i religije, športa, predškolskog i školskog odgoja, demografske obnove, vatrogastva, zaštite okoliša, dostavlja akte Vijeća nadležnim tijelima na nadzor, sređuje i čuva izvornu dokumentaciju Općinskog vijeća, priprema objavu akata u službenom glasilu
* pomaže službenicima u rješavanju poslove iz djelokruga imovinsko-pravnih odnosa koji su u nadležnosti odjela, poslovi vezani za komunalni doprinos, pomaže u rješavanju predmeta vezanih uz komunalni doprinos, pomaže u rješavanju predmeta vezanih uz komunalnu naknadu te obrađuje žalbe, priprema nacrte akata i vodi evidencije izrađenih poslovnih planova
* sukladno zakonu o pravu na pristup informacijama rješava pojedinačne zahtjeve, te sudjeluje u pripremi i provedbi projekata financiranih iz proračuna RH, sudjeluje u pripremanju i provođenju postupka javne nabave, organizira suradnju s drugim odjelima u obavljanju zajedničkih poslova, obavlja stručne i administrativne poslove vezane za sudjelovanje općine u sudskim postupcima i postupcima pred upravnim tijelima
* obavlja i druge poslove po nalogu općinskog načelnika

PODACI O PLAĆI

Koeficijent složenosti poslova radnog mjesta:

* pročelnika je 2,00 uz osnovicu za izračun plaće koju utvrđuje Načelnik. Plaću čini umnožak koeficijenta složenosti poslova radnog mjesta i osnovice za izračun plaće uvećan za 0,5 % za svaku navršenu godinu radnog staža.

TESTIRANJE KANDIDATA

Za kandidate koji ispunjavaju uvjete objavljene u javnom natječaju obavit će se prethodna provjera znanja i sposobnosti koja obuhvaća pisano testiranje i intervju. Za svaki dio provjere, kandidatima se dodjeljuje broj bodova od 1 do 10. Pismena provjera znanja sastoji se od 2 poglavlja (A - B). Svako poglavlje A-B može biti bodovano sa maksimalno 10 bodova.

Pravni i drugi izvori za pripremanje kandidata za pisano testiranje:

Za radno mjesto pročelnika Upravnog odjela za opće, pravne i komunalne poslove

1. Pitanja kojima se testira provjera znanja i sposobnosti bitnih za obavljanje poslova radnog mjesta - pismena provjera znanja, temelje se na sljedećim propisima:
2. Zakon o lokalnoj i područnoj (regionalnoj) samoupravi (NN 33/01, 60/01, 106/03,

129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20)

1. Zakon o službenicima i namještenicima u lokalnoj i područnoj samoupravi (NN 86/08,

61/11, 4/18 i 112/19)

1. Statut Općine Drenovci („Službeni vjesnik“ Općine Drenovci 2/21)
2. Zakon o općem upravnom postupku (NN 47/09 i 110/21)
3. Ustav Republike Hrvatske (NN 56/90, 135/07,8/98, 113/00, 124/00, 28/01, 41/01, 55/01, 76/10, 85/10 i 5/14)
4. Zakon o područjima županija, gradova i općina u Republici Hrvatskoj (NN 125/06, 16/07, 95/05, 45/10, 145/10, 37/13, 44/13, 45 i 110/15)
5. Zakon o radu (NN 93/14, 127/17, 98/19 i 151/22)
6. Pitanja kojima se testira provjera poznavanja područja pravnih, općih i komunalnih poslova temelje se na sljedećim propisima:

1. Zakon o pravu na pristup informacijama (NN 25/13, 85/15 i 69/22)

2. Statut Općine Drenovci („Službeni vjesnik“ Općine Drenovci 2/21)

3. Zakon o medijima (NN 59/04, 84/11, 81/13 i 114/22)

4. Zakon o elektroničkim medijima (NN 111/21 i 114/22)

5. Zakon o zaštiti tajnosti podataka (NN 108/96)

6. Uredba o uredskom poslovanju (NN 75/21)

7. Zakon o komunalnom gospodarstvu (NN 68/18, 110/18, 32/20)

Vrijeme održavanja prethodne provjere znanja i sposobnosti kandidata biti će objavljeno na ovoj web stranici te na oglasnoj ploči Općine, najmanje pet dana prije održavanja provjere.

**PRAVILA I POSTUPAK TESTIRANJA**

Provjeri znanja i sposobnosti - testiranju mogu pristupiti samo kandidati koji ispunjavaju formalne uvjete natječaja. Kandidati koji ne ispunjavaju formalne uvjete natječaja o istome će biti obaviješteni pisanim putem.

Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na natječaj.

Po utvrđivanju identiteta, kandidatima će biti podijeljena pitanja za provjeru znanja.

Provjera znanja će se provesti s obzirom na radno mjesto za koje su kandidati podnijeli prijavu.

Pismena provjera znanja traje **60 minuta.** Kandidati su se dužni pridržavati utvrđenog vremena i rasporeda testiranja.

Za vrijeme provjere znanja i sposobnosti **nije dopušteno:**

* koristiti se bilo kakvom literaturom, odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se odvija provjera,
* razgovarati s ostalim kandidatima,
* na bilo koji način remetiti koncentraciju ostalih kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad neće se bodovati.

Provjera znanja i sposobnosti sastoji se od pisanog testiranja i intervjua.

Rezultati intervjua boduju se na isti način kao i testiranje.

Povjerenstvo za provedbu javnog natječaja kroz razgovor (intervju) s kandidatima utvrđuje interese, ciljeve i motivaciju kandidata za rad. Rezultati razgovora (intervjua) boduju se od 1 do 10 bodova.

Nakon provedenog postupka testiranja i intervjua Povjerenstvo sastavlja Izvješće o provedenom postupku i utvrđenoj rang listi kandidata, te ga dostavlja Načelniku. Načelnik donosi odluku o izboru kandidata za objavljeno radno mjesto, koja će biti dostavljena kandidatima prijavljenim na natječaj, a koji su pristupili provjeri znanja.

Kandidati koji su pristupili testiranju imaju pravo uvida u rezultate provedenog postupka.

**POVJERENSTVO ZA PROVEDBU JAVNOG NATJEČAJA**